<prompt> Akaretša sehlogo: Mopresidente wa Lekgotla la Yuropa Donald Tusk o boletše gore dithulaganyo tša David Cameron e be e lemorero o sa kgonegego Kholofelo ya David Cameron ya go fenya diphetogo tše kgolo tswalanong ya Brithania le Brussels kemorero o sa kgonegego, go boletše radipolotiki yo mogolo wa EU yo a tlago go sepediša ditherišano. Donald Tusk, mopresidente wa lekgotla la Yuropa yo a emelago baetapele ba EU, o boletše gore o be a loketše go thuša Cameron eupša o ile a gana dikgonagalo tša gagwe tša go rerišana ka tumelelano e mpsha ya Yuropa lebakeng la nywaga e mebedi e latelago pele ga ge go swarwa referendum ya EU. Yo e kilego ya ba tona-kgolo ya Poland o boletše gore go tla ba thata go hwetša tumelelano gare ga baetapele ka moka ba 27 ba EU yeo e tla kgotsofatšago Mna Cameron. O itše: Ga ke na pelaelo ya gore re swanetše go thuša ka tsela e lekanyeditšwego le e nago le tlhaologanyo. Re swanetše go thuša David Cameron ka gobane go molaleng gore o thekga Yuropa. Eupša Tusk o okeditše ka gore: Ke na le pelaelo ge go tliwa tabeng ya go fetoša kwano. Cameron o nyaka gore go be le kwano e mpsha ya Brussels yeo e tla beago lelokelelo la diphetogo tšeo di tla dumelelago Brithania go lekanyetša mehola go bafaladi ba EU. Tonakgolo e ile ya phegelela gore go nyakega melao e mefsa bakeng sa go thuša Eurozone yeo e hlasetšwego ke mathata, e nea Brithania sebaka sa go boelana ka tswalano ya yona le Brussels. Eupša Mna Tusk o itše: Kgopolo ya-ka ke gore go fetoša kwano go kgaufsi le go ba morwalo wo o sa kgonegego lehono ka gobane ga se feela taba ya go ba le tlhaologanyo, ke taba ya mabaka a mabotse. Re nyaka kwano magareng ga dinaga tše 28 tša maloko, ka palamenteng ya Yuropa, ka diparlamenteng tše 28 tša setšhaba tšeo di lego tshepedišong ya go amogela. Go bolela gore ke Lebokose la Pandora ke mo go sa kwagalego. Tusk o itše: Sa pele re nyaka dintlha tša kgonthe tše di nepagetšego kudu mabapi le dikgopelo tša Brithania. Ge re e-na le tsebišo e oketšegilego mabapi le ditaba ka botlalo, mabapi le mathata a molao, ke gona re ka dirago phetho ya ge e ba poledišano mabapi le go fetošwa ga tumelelano e le ya bohlokwa. Go ya ka nna bothata bja phetogo e ka bago gona ya ditumelelano ke potšišo ya kgonthe. Ga se feela ka dingangišano tša Cameron. Ke ka dumelelana goba ka se dumelelane le tše dingwe tša tšona. Eupša mafelelong a letšatši ke be ke tla rata go mmotšiša gore kakanyo ya gago ya kgonthe ke efe? gomme ka morago ga moo nka boledišana le dinaga tše dingwe tša maloko. Mna Tusk, yo e kilego ya ba tona-kgolo ya Poland...  <response>: Donald Tusk o boletše gore go tla ba thata go hwetša tumelelano ya baetapele ka moka ba 27 ba EU. Dipolelo tša mopresidente wa Lekgotla la Yuropa ke tša mathomo ga e sa le a tšea modiro ngwageng o fetilego. Yo e kilego ya ba tona-kgolo ya Poland o boletše gore o be abelaela dikgonagalo tša Cameron. Tonakgolo e nyaka go ahla-ahla lefsa tswalano ya Brithania le Brussels pele ga 2017. Mna Cameron o holofeditše go swara referentamo ya go dumela goba go se dumele mabapi le tumelelano e mpsha. 